open-index/open-wikipedia-markdown huggingface dataset:
מורט רזניק

**מורטימר "מורט" רזניק** (באנגלית: **Mortimer "Mort" Reznick**; 23 בנובמבר 1912 – 11 בספטמבר 1996) היה אתלט יהודי-אמריקאי, אלוף ארצות הברית באולם (1933) ביידוי פטיש (16 ק"ג).

## ביוגרפיה
רזניק למד והתאמן באוניברסיטת ניו יורק.

### 1932
באליפות ארצות הברית ששימשה למבחנים האמריקאים לאולימפיאדת לוס אנג'לס שנערכה בפאלו אלטו, קליפורניה ב-16 ביולי הוא סיים במקום חמישי ביידוי פטיש בתוצאה של 50.23 מטר ולא נכלל במשלחת האמריקאית למשחקים האולימפיים. תוצאה זו דירגה אותו במקום 12 בעולם באותה שנה.

### 1933
#### אלוף ארצות הברית באולם
באליפות ארצות הברית באולם  שנערכה בניו יורק ב-25 בפברואר 1933 זכה במדליית זהב בזריקת משקולת (16 ק"ג) בתוצאה של 15.49 מטר.

## קישורים חיצוניים

* Mortimer Reznick, באתר *Track and Field* 

## הערות שוליים

קטגוריה:אתלטים יהודים אמריקאים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1912
קטגוריה:אמריקאים שנפטרו ב-1996
עין בעאל

**עין בְּעָאל** (בערבית: **عين بعال**. בהגייה לבנונית: **עַ֫יְנֶ-בְּעָ֫אל**) הוא כפר לבנוני, שיעי בנפת צור, מחוז דרום לבנון.

## אטימולוגיה
החוקר פאלמר שביקר במקום בסוף המאה ה-19 כתב שפירוש השם הוא "אדמה מוגבהת שלא נופלים עליה מים" או "צמחייה לא מושקית" וכן הוסיף כי "ייתכן שהמילה קשורה לשם האל בעל".

## מיקום וגאוגרפיה
הכפר שוכן בגובה 130 מטרים מעל פני הים, כ-8 קילומטרים דרומית-מזרחית לעיר צור. כקילומטר וחצי דרומית-מערבית לכפר שוכן הכפר באתוליה. שני הכפרים התרחבו ובתיהם נושקים זה לזה.

## היסטוריה
בשנת 1875 מצא החוקר ויקטור גרן שבכפר גרים 200 תושבים מתואלים.

בשנת 1881, משלחת של הקרן לחקר ארץ ישראל ביקרה במקום וכתבה: "כפר בנוי אבן, ובו 200 מֶתַאוִילֶה, בנוי בעמק; האדמה ניתנת לעיבוד, עם מטעי תאנים וזיתים נטועים מסביב לכפר. אספקת המים היא ממעיין עַיְן אִבְּעַאל... מצפון לכפר יש גם כמה בורות מים". עוד ציינו כי בכפר יש "מעיין איתן מצפון לכפר; אספקת מים טובה".

לאחר מבצע ליטני הואשם והורשע סגן דניאל פינטו ברצח ארבעה מתושבי הכפר, במהלך המבצע. הוא נידון לעשרים שנות מאסר ובספטמבר 1979 הפחית שר הביטחון רפאל איתן את עונשו לשנתיים בלבד.

## דמוגרפיה
בשנת 2014 היו רשומים בכפר 3,204 בעלי זכות בחירה לפרלמנט הלבנוני, מהם כ-98% שיעים והיתר סונים ונוצרים.

## אתרים
ממוזער|"קבר חירם"
כמה מאות מטרים מהיציאה המזרחית של הכפר נמצא מונומנט אבן שנקרא "קבר חירם מלך צור" (قبر حيرام). גודלו 3X4 מטרים וגובהו כ-7 מטרים. אולם חוקרים סבורים שמדובר במבנה מהתקופה הפרסית.

## קישורים חיצוניים

## הערות שוליים

קטגוריה:לבנון: יישובים
איוואן זורלוב

**איוואן ניקולוב זוּרְלוֹב** (בבולגרית: **Иван Николов Зурлов**; 1912, מאקרש, מחוז וידין, ממלכת בולגריה – 1989, הרפובליקה העממית של בולגריה) היה פרטיזן, סופר, פוליטיקאי ודיפלומט בולגרי אשר כיהן בשנים 1963–1967 כמיופה הכח האחרון בצירות של בולגריה בישראל.

## ביוגרפיה
איוואן זורלוב נולד בכפר מאקרש אשר במחוז וידין. הוא רכש השכלה תיכונית במגמת חקלאות בווידין. בבחרותו הצטרף לחוגי המפלגה הקומוניסטית של בולגריה ופעל במסגרתה, גם כאשר הוצאה אל מחוץ לחוק.

במהלך מלחמת העולם השנייה, לאחר תחילת מבצע ברברוסה, החלו הקומוניסטים בבולגריה בפעילות צבאית נגד הממשל הבולגרי, בשל חברותה במדינות הציר. זורלוב כיהן כקומיסר של גדוד הפרטיזנים ע"ש גאורגי בנקובסקי מווידין . לאחר המלחמה, בין השנים 1946–1949 כיהן כ"נציג הציבור" באספה הלאומית השישית "הגדולה" .

בהמשך, כיהן כקצין פוליטי בכיר בצבא העממי הבולגרי, ובין השנים 1950–1953 כיהן כמנהל המחלקה הצבאית של הוועד המרכזי של המפלגה הקומוניסטית . תחת פיקוחו הפוליטי מטעם הוועד המרכזי עמדו הוועדה לביטחון המדינה, צבא בולגריה, והיחידה לאכיפת סדר ציבורי במדינה. בין השנים 1953–1957 כיהן כיועץ צבאי בשגרירות הבולגרית במוסקבה. בשנים 1957–1961 היה קצין תיאום בוועד המרכזי של המפלגה הקומוניסטית הבולגרית ובשנים 1961–1962 כיהן כיועץ מיוחד במשרד החוץ הבולגרי תחת השר קארלו לוקאנוב.

ב-1963 מונה למיופה הכח של צירות בולגריה בישראל, במעמד של שגריר. זורלוב אשר ייצג את מדיניות הגוש המזרחי בשיאה של המלחמה הקרה, הרבה למתוח ביקורת אם במישרין או בעקיפין על עמדותיה ומדיניותה של ישראל. לאחר מלחמת ששת הימים ניתקו מדינות הגוש המזרחי ובכללן בולגריה את היחסים הדיפלמטיים עם ישראל. בפגישה שערך זורלוב מספר ימים לאחר תום המלחמה, עם חברי ועד הליגה לידידות ישראל-בולגריה, תקף בחריפות את ישראל, וחברי הוועד הישראלי השיבו לו שהוא מתעלם מהעובדות והגיע לפגישה עם עמדות מוכתבות מראש.

לאורך השנים כתב זורלוב שישה רומנים דוקומנטריים אשר יצאו לאור בכמה מהדורות. הלך לעולמו ב-1989 והוא בן 77 שנים.

## קישורים חיצוניים
* ספריו של איוואן זורלוב, באתר knizhen-pazar.net 
* 
* 
* 

## הערות שוליים

קטגוריה:שגרירי בולגריה בישראל
קטגוריה:דיפלומטים בולגרים
קטגוריה:פוליטיקאים בולגרים
קטגוריה:סופרים בולגרים
קטגוריה:אנשי צבא בולגרים
קטגוריה:קומוניסטים בולגרים
קטגוריה:בולגרים שנולדו ב-1912
קטגוריה:נפטרים ב-1989
מריה קוניקובה

**מריה קוניקובה** (באנגלית: **Maria Konnikova**; נולדה ב-1984) היא סופרת ושחקנית פוקר אמריקאית אשר כתבה 3 ספרים שהגיעו לרשימת רבי-המכר של הניו יורק טיימס.

## קורות חיים
קוניקובה נולדה במוסקבה והיגרה עם משפחתה לארצות הברית בגיל 4. היא בעלת תואר ראשון בפסיכולוגיה וכתיבה יוצרת מאוניברסיטת הרווארד שם למדה תחת הדרכתו של סטיבן פינקר, ודוקטורט בפסיכולוגיה מאוניברסיטת קולומביה תחת הדרכתו של וולטר מישל.

בשנים 2011–2012 פרסמה טור קבוע בשם Mind & Brain בכתב העת המדעי סיינטיפיק אמריקן, ובשנים 2013–2018 פרסמה עשרות כתבות בנושאי פסיכולוגיה בשבועון הניו יורקר.

שלושת ספריה של קוניקובה הופיעו ברשימת רבי-המכר של הניו יורק טיימס.

ב-2024 התחילה פודקסט יחד עם נייט סילבר בשם Risky Business, בו הם מדברים על נושאים שונים הקשורים לעולם קבלת ההחלטות, עם הקשרים לעולם הפוקר.

## קריית פוקר
קוניקובה יצרה קשר ב-2016 עם שחקן הפוקר אריק סיידל והחלה ללמוד תחת הדרכתו את משחק הפוקר, במטרה להבין את הצד הפסיכולוגי של המשחק ובהמשך לכתוב על כך ספר בו תתעד את צעדיה הראשונים בעולם הפוקר ותהליך למידת המשחק. ב-2017 היא החלה לשחק בטורנירי פוקר שונים וכבר בשנתה הראשונה סיימה במקום השני במספר טורנירים. ב-2018 ניצחה בטורניר הראשון שלה במסגרת סדרה של פוקרסטארס באיי בהאמה וזכתה בכ-85 אלף דולר.

ב-2024 זכתה בטבעת סבב אליפות העולם בפוקר כאשר ניצחה את האירוע המרכזי בסבב האינטרנטי שהתקיים בינואר, וזכתה בפרס של 57.5 אלף דולר. באוקטובר זכתה גם בצמיד אליפות העולם בפוקר הראשון שלה כאשר ניצחה את טורניר ה-Crazy 8 שהתקיים כחלק מסדרת הטורנירים באינטרנט, וזכתה ב-68.5 אלף דולר.

נכון לאוקטובר 2024, קוניקובה זכתה בסך של כ-750 אלף דולר מטורנירי פוקר.

## ספריה
* *Mastermind: How to Think Like Sherlock Holmes* (2013)
* *The Confidence Game* (2016)
* *The Biggest Bluff* (2020)

## קישורים חיצוניים
* 

* 

## הערות שוליים

קטגוריה:בוגרות אוניברסיטת הרווארד
קטגוריה:בוגרי אוניברסיטת הרווארד
קטגוריה:בעלות תואר דוקטור מאוניברסיטת קולומביה
קטגוריה:מהגרות מברית המועצות לארצות הברית
קטגוריה:מהגרים מברית המועצות לארצות הברית
קטגוריה:סופרות אמריקאיות
קטגוריה:סופרים אמריקאים
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:שחקניות פוקר אמריקאיות
קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
בית הכנסת בפוהרבישצ'ה

שמאל|ממוזער|בית הכנסת בפוהרבישצ'ה כפי שנראה לפני שנת 1906
**בית הכנסת פוהרבישצ'ה** (באנגלית: **Pohrebyshche Synagogue**) היה בית כנסת, ששכן בפוהרבישצ'ה, עיירה במחוז ויניצה, אוקראינה. בית הכנסת העשוי מעץ, נבנה בשנת 1690, כדי להחליף בית כנסת קודם, הוא נהרס על ידי הנאצים במהלך מלחמת העולם השנייה.

## היסטוריה
במחצית הראשונה של המאה ה-17 היה בית כנסת שנבנה מעץ בעיר פוהרבישצ'ה, שתואר כבר ב-1648 כבית הכנסת העתיק. במהלך מרד חמלניצקי בין השנים 1648 עד 1657, ובמלחמות המאה ה-17, נשרפה העיירה ונהרסה מספר פעמים. בשנת 1690 נבנה מחדש בית הכנסת מעץ. בשנים 1790, ו־1892 נערכו בבית הכנסת שיפוצים נרחבים. שכללו בנייה מחדש של החלק החיצוני בעוד החלק הפנימי נשמר. כשהרוסים השתלטו על פוהרבישצ'ה ב-1919, בית הכנסת מעץ חדל להיות בית תפילה. בשנת 1928 הוסב המבנה למועדון עובדים. העיר פוהרבישצ'ה הוכרעה על ידי הגרמנים ב-21 ביולי 1941 ובית הכנסת נהרס. ב-18 באוקטובר באותה שנה, נרצחו יותר מ-1,750 יהודים ביער סמוך.

## אדריכלות
האולם המרכזי היה כמעט מרובע (12 על 12.4 מטרים) וכלל חלק מרכזי (ברוחב 8 מטרים) ושני אגפים צדדיים, שהיו צרים יותר (ברוחב 1.8 מטרים) ונמוכים יותר. האולם המרכזי נבנה בצורת מבנה תלת-צדדי: מבואה עם עזרת נשים בקומה העליונה בצד המערבי, ואזורי עזרת נשים בקומת קרקע לאורך הקירות הצפוניים והדרומיים. בפינות המערביות היו ביתני פינה דו-קומתיים. החדר בצד הדרומי היה מחומם ושימש כחדר מפגש לזקני הקהילה. הקירות היו עשויים מקורות עץ שהיו מונחים אופקית, באולם המרכזי קורות העץ חוזקו בקשיחות. הגג מעל האולם המרכזי היה מדורג, דו-שכבתי, כאשר השכבה התחתונה הייתה בעלת גג משופע והשכבה העליונה בעלת חצי גמלון. ביתני הפינה יחד עם המרפסות שסבבו אותם כוסו בגגות משופעים. במקור, קירות המבנה הפנימיים, היו צבועים בכמה צבעים (פוליכרום), מה שנתן להם מראה עשיר ומקושט. על הקיר המזרחי נותרו שרידים של ציורי קיר, שהציגו דימויים של ציפורים, צמחייה וחיות בית.

ארון הקודש, היה ברוחב 1.7 מטרים, גובה 4.5 מטרים, הוא היה מעוטר בעיטורים דמויי צמחייה מתפתלת, ציפורים ובעלי חיים שהיו ממוקמים באופן סימטרי. הבימה עמדה במרכז האולם, על דוכן מתומן והייתה מוקפת מעקה.

## ראו גם
* יהדות אוקראינה
* בתי כנסת מעץ באיחוד הפולני-ליטאי
* בית הכנסת בנאשיילסק
* בית הכנסת וולפה

## קישורים חיצוניים

* חדת בית הכנסת מעץ של קהילת פוהרבישצ'ה
* אודות בית הכנסת בפוהרבישצ'ה, באתר ELECTRONIC LIBRARY UKRAINIKA 
* אודות העיר פוהרבישצ'ה, באתר myshtetl.org 
* בתי כנסת מעץ באוקראינה, באתר myshtetl.org 

## הערות שוליים

קטגוריה:מחוז ויניצה
פוהרבישצ'ה
פוהרבישצ'ה
פוהרבישצ'ה
בס האוס

**בס האוס** (באנגלית: **Bass House**) הוא תת-ז'אנר מוזיקלי של מוזיקה אלקטרונית, מוזיקת בס, רידים , גראז' בריטי ומוזיקת האוס עם אלמנטים של דיפ האוס, טק האוס ופיוצ'ר האוס. הז'אנר הופיע לראשונה באמצע שנות ה-2010 בהולנד.

ז'אנר זה מבוסס על מוזיקת בס מלווה בשימוש בתופי סנר, דוגמי צלילים, מכונות תופים, כלי הקשה, סקוונסרים, סינתיסייזרים והיי-האטים. יצירות מהז'אנר עשויות להכיל גם ברייקים, שירה מגובה ובס מתכתי ומעוות הנשלט על ידי LFO. ז'אנר זה נמצא בדרך כלל בטווח של 125 עד 128 פעימות לדקה, אם כי ניתן למצוא יצירות בטווח של 130 עד 140 פעימות לדקה. כמו כן, ליצירות מהז'אנר יש שימוש בקולות עמוקים.

## הערות שוליים

קטגוריה:שנות ה-2010 במוזיקה
קטגוריה:בס
אפרו האוס

**אפרו האוס** (**Afro house**; לעיתים מאוית גם כ-**אפרו-האוס**, **Afro-house** או כ-**אפרוהאוס**, **Afrohouse**) הוא תת-ז'אנר מוזיקלי של מוזיקת האוס שפותחה בעיקר בדרום אפריקה של שנות ה-1990.

הז'אנר הוא בעיקר שילוב של מוזיקת האוס מסורתית, קוויטו , מבאקנגה , דיפ האוס, טרייבל האוס  וסולפול האוס . יצירות מז'אנר זה בדרך כלל מושרות בשפות דרום אפריקאיות , והן בדרך כלל במפעם של בין 80 ל-122 פעימות לדקה ובמקרים מסוימים, אפילו עד ל-160 פעימות בדקה.

## הערות שוליים

קטגוריה:שנות ה-1990 במוזיקה
BT (מוזיקאי)

**בריאן ויין טרנסאו** (באנגלית: **Brian Wayne Transeau**; נולד ב-4 באוקטובר 1971), הידוע בראשי התיבות כ-**BT**, הוא מוזיקאי, דיי ג'יי, זמר, פזמונאי, מפיק מוזיקלי, מלחין וטכנאי קול אמריקאי. בתור אמן בז'אנר המוזיקה האלקטרונית, הוא מיוחס כחלוץ של סגנונות הטראנס ומוזיקת הדאנס האינטליגנטית שסללו את הדרך ל-EDM, ול"מתיחת המוזיקה האלקטרונית עד לנקודת השבירה הטכנית שלה". ב-2011, הוא הועמד לפרס גראמי לאלבום הדאנס/אלקטרוני הטוב ביותר.

BT מחזיק במספר פטנטים על חלוצות הטכניקה שהוא מכנה "עריכת גמגום". BT הוכנס לספר השיאים של גינס על שירו "", שנחשב לשיר עם מספר העריכות הקוליות הגבוה ביותר בכל הזמנים (6,178 עריכות). במהלך הקריירה שלו, עבד עם מאות מוזיקאים ולהקות ביניהם Death Cab for Cutie, פיטר גבריאל, דייוויד בואי, מדונה, ארמין ואן ביורן, סטינג, דפש מוד, טורי איימוס, אן סינק, דה רוטס, גורו, בריטני ספירס, פול ואן דייק וטייסטו.

## פסקול לסרטים, טלוויזיה ומשחקי וידאו
BT החל להלחין פסקולים לסרטים בשנת 1999 עם הסרט Go. מאז הוא הלחין יותר מתריסר סרטים, כולל מהיר ועצבני, מונסטר, עקיצה ב-60 שניות, לארה קרופט: טומב ריידר ו-Catch and Release. הפסקול שלו לסרט חמקן כלל את השיר She Can Do That, עם קולות שירה מובילים של דייוויד בואי. הוא הפיק את הפסקול לסרט זולנדר משנת 2001, אך ביקש להסיר את שמו מהפרויקט. הקטעים שהלחין הושלמו על ידי המלחין דייוויד ארנולד. בנוסף, BT הלחין מוזיקה עבור הסרטון הקצר של פיקסאר Partysaurus Rex, שיצא בשנת 2012 לצד המהדורה התלת-ממדית של מוצאים את נמו.

BT הלחין גם פסקולים למשחקי הווידאו Die Hard Trilogy 2: Viva Las Vegas (2000), Wreckless: The Yakuza Missions (2002), FIFA Football 2002 (2002), Need for Speed: Underground (2003), Tiger Woods PGA Tour 2005 (2004), Burnout Revenge (2005), Need for Speed: Most Wanted (2005), EA Sports Active 2 (2010) ו-TopSpin 2K25 (2024). בנוסף, הוא יצר את צליל ההתראה הרשמי באורך שנייה אחת עבור אפליקציית Circa News. בשנת 2013, הלחין את הפסקול לסדרת הדרמה Betrayal, ששודרה במשך 13 פרקים ברשת ABC.

## קישורים חיצוניים
* 

## הערות שוליים

קטגוריה:מלחינים אמריקאים במאה ה-20
קטגוריה:זמרים אמריקאים
קטגוריה:מלחינים אמריקאים במאה ה-21
קטגוריה:תקליטנים אמריקאים
קטגוריה:אמני מוזיקה אלקטרונית
קטגוריה:מלחיני קולנוע אמריקאים
קטגוריה:אמריקאים ילידי מרילנד
קטגוריה:רוקוויל (מרילנד): אישים
קטגוריה:בוגרי מכללת ברקלי למוזיקה
קטגוריה:מלחיני מוזיקה אלקטרונית
קטגוריה:פזמונאים אמריקאים
קטגוריה:מפיקים מוזיקליים אמריקאים
קטגוריה:טכנאי קול אמריקאים
קטגוריה:אמריקאים שנולדו ב-1971
קטגוריה:אנשי פיקסאר
חאריס

**חָארִ֫יס** (בערבית: **حاريص**; בתעתיק מדויק: **חאריץ**) הוא כפר לבנוני שיעי בנפת בינת ג'בייל שבמחוז א-נבטיה.

## מיקום וגאוגרפיה
הכפר חאריס שוכן בגובה ממוצע של כ-700 מטרים מעל פני הים, במרחק כ-10 קילומטרים צפונית-מזרחית לבינת ג'בייל, כ-24 קילומטרים דרומית-מזרחית לצור, בשכנות לכפר חדאת'א ששוכן דרומית-מזרחית לכפר.

## אטימולוגיה
לפי החוקר אדוארד פאלמר, שביקר במקום בסוף המאה ה-19, פירוש השם הוא "שמוּר".

## היסטוריה
החוקר ויקטור גרן ביקר במקום וכתב: "כאן נראה שאין שרידים של מבנים עתיקים, מלבד בור מים עגול שנחצב בסלע". הוא הציע שהמקום עשוי להיות האתר חרושת הגויים, המוזכר בספר שופטים:  לחיזוק סברתו הוא ציין שאותה מילה [חרושת] הופיעה גם בספר ישעיהו "קיר חרושת", ובניב המקומי השם נכתב באותה צורה: חרית' או חריס. כל החוקרים סבורים שהזיהוי של "חרושת הגויים" נמצא דרומה יותר.

בשנת 1852, אדוארד רובינסון ציין את הכפר במסעותיו באזור. בשנת 1875, ויקטור גרן מצא וכתב שבכפר גרים 200 מתואלים.

בשנת 1881 ביקרה במקום משלחת של הקרן לחקר ארץ ישראל ובדו"ח נכתב: "כפר, בנוי מאבן, המכיל כ-100 [..] מתואלים, ממוקם על ראש גבעה, עם כרמים, תאנים וגידולי חקלאות. בכפר יש בריכה ובורות מים רבים, ומעיין קרוב".

## דמוגרפיה
בשנת 2014 היו רשומים בכפר 3,651 תושבים בעלי זכות בחירה ל, כמעט כולם שיעים (מעל 99%).

## קישורים חיצוניים

## הערות שוליים

קטגוריה:מחוז א-נבטיה
קפטן תחתונים נגד נער הנזלת הנבזי

"**קפטן תחתונים נגד נער הנזלת הנבזי**" (באנגלית: ***Captain Underpants and the Big, Bad Battle of the Bionic Booger Boy***) הם הספרים השישי והשביעי בסדרת ספרי קפטן תחתונים מאת דאב פילקי. הספר הראשון, "**גדילת גושי הגומי הגועל הגדושים**", פורסם ב-1 באוגוסט 2003, והשני, "**מלכודת המגה־מגעילונים המופרעים**", פורסם ב-30 בספטמבר 2003.

## תקציר העלילה
### חלק 1: גדילת גושי הגועל הגדושים
בספר המשך זה מסופר על הגאון הגעולי של בית הספר שמחליט לסדר לעצמו כוחות על רובוטיים ביום מנוזל במיוחד – נער הנזלת הנבזי. בית הספר מוצף, הכיתה מכוסה בשאריות אפצ'י, אבל זה עוד לא הכול. כשענק הליחה משתגע מזעם, כל האפים בסכנה.
### חלק 2: מלכודת המגה־מגעילונים המופרעים
בספר המשך זה ג'ורג והרולד ניצחו את נער הנזלת הנבזי, אבל שכחו לגמרי את המגה־מגעילונים, ועכשיו המופרעים המפלצתיים חוזרים ויש להם את כל הזמן שבעולם. רק דבר אחד יוכל להשמיד אותם, אבל הוא נשאר הרחק מאחור – ביום אתמול.

## דמויות
* **ג'ורג' בירד והרולד הצ'ינס** – חברים טובים בכיתה ד' אשר נוהגים לצייר ביחד רצועות קומיקס שונות.
* **בנג'מין "בן" פיפיש/קפטן תחתונים** – המנהל המרושע של בית הספר. כל פעם שמקישים באצבעות הוא הופך לגיבור-על בשם "קפטן תחתונים".
* **מלווין מלשנוב** - הגאון של בית הספר. חנון שהופך בספר זה לגדילת גושי הגועל הגדושים.
* **גדילת גושי הגועל הגדושים** – יצור מוזר וענק שנוצר מהתמזגות של מלווין עם מכונה רובוטית ונוזל אף, והופך לנבל רב עוצמה ומאוד מגעיל.
* **מגה־מגעילונים** – גרסה ענקית ורבת עוצמה של מלווין שמנסה להשתלט על העולם.
* **סולו ההאמסטר הביוני** – אוגר מחמד שג'ורג' והרולד עוזרים לשדרג עם כוחות רובוטיים כדי שיוכל לעזור להם בקרב נגד האויבים.
* **גברת אנטיפה** – מזכירת בית הספר.
* **גברת נורה איטה** – המורה של ג'ורג' והרולד.
* **מר וגברת מלשנוב** - מדענים והוריו של מלווין. מנסים לעצור את גדילת גושי הגועל הגדושים.

קטגוריה:ספרי קפטן תחתונים
קטגוריה:ספרי 2003
קטגוריה:ספרי ילדים ונוער
קטגוריה:קפטן תחתונים
Pledging My Time

"**Pledging My Time**" הוא שיר בלוז של הזמר האמריקאי בוב דילן מתוך אלבום האולפן השביעי שלו, *[[Blonde on Blonde]]* משנת 1966. השיר, שנכתב על ידי דילן והופק על ידי בוב ג'ונסטון, הוקלט ב-8 במרץ 1966 בנאשוויל, טנסי. דילן שר ומנגן בגיטרה ובמפוחית, כשהוא מגובה על ידי הגיטריסט רובי רוברטסון ואנסמבל של אנשי סשן ותיקים מנאשוויל.

כמו רוב שירי האלבום, גם "Pledging My Time" הולחן והוקלט תוך מספר שבועות. השיר יצא לראשונה, בצורה מקוצרת, שבועיים לאחר הקלטתו, כבי-סייד של הסינגל "Rainy Day Women #12 & 35", להיט טופ 10 בארצות הברית ובבריטניה. שני השירים גם פותחים את Blonde on Blonde, אלבום הרוק הכפול הראשון, שיצא רשמית ב-20 ביוני 1966.

"Pledging My Time", המנוגן בסגנון שיקגו בלוז, מתאר בחור צעיר שמתחייב למאהבת פוטנציאלית. ההשפעות המוזיקליות והליריות של השיר כוללות ככל הנראה את "Come on in My Kitchen" של רוברט ג'ונסון, "It Hurts Me Too" של אלמור ג'יימס, ואת הקלאסיקה של מיסיסיפי שייקס "Sittin' on Top of the World".

דילן ביצע את "Pledging My Time" ב-21 קונצרטים מ-1987 עד 1999. הוא חידש אותו שני עשורים מאוחר יותר, ב-2021, לפסקול סרטו "Shadow Kingdom: The Early Songs of Bob Dylan". השיר זכה גם לגרסאות כיסוי באלבומי מחווה של אמנים כמו לותר "גיטר ג'וניור" ג'ונסון, מוזיקאי הפולק גרג בראון ולהקת האמריקנה Old Crow Medicine Show.

## רקע והקלטה
Pledging My Time הוא שיר בלוז 8 תיבות שכותבים שונים קושרים להשפעות של אגדות שיקגו בלוז אלמור ג'יימס ומאדי ווטרס, כמו גם גדולי המיסיסיפי דלתא רוברט ג'ונסון והמיסיסיפי שייקס. דילן נחשף לראשונה לבלוז כנער בשנות החמישים. הוא כתב והקליט קומץ שירי בלוז לאלבומיו האקוסטיים המוקדמים אך החל להתמקד בז'אנר עם אלבומו Highway 61 Revisited משנת 1965, שכלל מספר רצועות בלוז חשמליות.

בתחילת סתיו 1965, כחודש לאחר יציאת Highway 61 Revisited, דילן חזר לאולפני קולומביה בניו יורק כדי להתחיל לעבוד על אלבומו הבא. לאחר חמישה סשנים שנמשכו עד תחילת 1966 והניבו רק רצועה שמישה אחת, המפיק בוב ג'ונסטון שכנע את דילן להעביר את ההקלטות לנאשוויל, שם עבד ג'ונסטון קודם לכן באולפני קולומביה ב-Music Row האגדי של העיר.

דילן, שהיה בסיבוב ההופעות העולמי שלו בצפון אמריקה ב-1966, הגיע לנאשוויל באמצע פברואר עם שני שירים חדשים בלבד ורק שני מוזיקאים מהסשנים בניו יורק, הגיטריסט רובי רוברטסון ונגן האורגן אל קופר. ג'ונסטון הרכיב להקת אולפן שכללה כמה מאנשי הסשן המובילים של נאשוויל, כולל המתופף קנת בוטריי, הפסנתרן הרגוס "פיג" רובינס, הבסיסט הנרי סטרז'לצקי והגיטריסטים צ'ארלי מקוי, ויין מוס וג'ו סאות'.

## משתתפים
**מוזיקאים**
* בוב דילן - שירה, מפוחית
* צ'ארלי מקוי - גיטרה אקוסטית
* רובי רוברטסון - גיטרה חשמלית
* ג'ו סאות' - גיטרה חשמלית
* אל קופר - אורגן
* הרגוס "פיג" רובינס - פסנתר
* הנרי סטרז'לצקי - בס חשמלי
* קנת בוטריי - תופים

**טכני**
* בוב ג'ונסטון - מפיק מוזיקלי

## קישורים חיצוניים

## הערות שוליים

קטגוריה:שירי בוב דילן
קטגוריה:שירים באנגלית
קטגוריה:סינגלים בהוצאת קולומביה רקורדס
קאנטרי אלטרנטיבי

**קאנטרי אלטרנטיבי** (**Alternative country**; לעיתים קרוי כ-**אלט-קאנטרי** - **alt-country**, **קאנטרי רוק אלטרנטיבי** - **alternative country rock**, **קאנטרי מתקומם** - **insurgent country**, ו-**י'אלטרנטיב** - **y'allternative**) הוא תת-ז'אנר מוזיקלי של מוזיקת קאנטרי ורוק אלטרנטיבי, הכולל גם אלמנטים ממוזיקת קאנטרי פופ וקאנטרי רוק. לרוב, נעשה שימוש במונח כדי לתאר להקות ואמנים מסוימים של מוזיקת קאנטרי וקאנטרי רוק ששילבו איתם גם אלמנטים מז'אנרי רוק וקאנטרי אחרים.

בשנות ה-1990 החלו להשתמש בז'אנר זה, במקביל לרוק אלטרנטיבי, כדי לתאר קבוצה מגוונת של מוזיקאים וזמרים הפועלים מחוץ למסורת ולתעשייה של מוזיקת המיינסטרים ומוזיקת הקאנטרי. יצירות מהז'אנר רבים התרחקו מערכי ההפקה של תעשיית המוזיקה של נאשוויל. הליריקה של השירים עשויה להיות קודרת או מודעת חברתית, אם כי לפעמים גם יותר רגשית ופחות שימוש בקלישאות של מוזיקאי קאנטרי מהמיינסטרים. מבחינות אחרות, לסגנונות המוזיקליים של אמנים שנכללים בז'אנר זה יש לעיתים קרובות מעט במשותף, החל ממוזיקת פולק אמריקאית  מסורתית ובלוגראס, דרך רוקבילי והונקי טונק, ועד למוזיקה שלא ניתן לזהות אם היא רוק מיינסטרים או קאנטרי מיינסטרים. התיוג הרחב הזה כבר יצר בלבולים עוד יותר בקרב אמני קאנטרי אלטרנטיביים שהתנערו מהמיינסטרים, לאחר שמספר אמני מיינסטרים הצהירו שהם חלק מהז'אנר, וכן כי טענו באופן רטרואקטיבי שמוזיקאי עבר הם מוזיקאי קאנטרי אלטרנטיבי. מגזין המוזיקה האמריקאי *[[No Depression]]*  הוא המגזין הידוע ביותר המוקדש לז'אנר.

בין האמנים המזוהים עם הז'אנר ניתן למנות את וודי גאת'רי, האנק ויליאמס ו-Carter Family .

## לקריאה נוספת

* Alden, Grant; & Blackstock, Peter (1998). *No Depression: An Introduction to Alternative Country Music. Whatever That Is*. Dowling Pr. .
* Goodman, David (1999). *Modern Twang: An Alternative Country Music Guide and Directory*. Dowling Pr. .
*
* 
* Hogeland, William (March 14, 2004), "Emulating the Real and Vital Guthrie, Not St. Woody", *New York Times*.


## קישורים חיצוניים

## הערות שוליים

קטגוריה:שנות ה-1990 במוזיקה
בית הכנסת בנאשיילסק

**בית הכנסת בנאשיילסק**, (באנגלית: **Nasielsk Synagogue**) היה בית כנסת מוכר העשוי מעץ, שנבנה בבנייה ורנקולרית, בעיר נשיילסק, בפרובינציית מזוביה, פולין. הוא נבנה בסוף המאה ה-17 על ידי שמחה וייס, בנו של שלמה מלוצק. בית הכנסת היה ממוקם ברחוב ברק יוסלביץ' (נכון למאה העשרים שם הרחוב הוסב לרחוב סטפנה סטארז'ינסק 6–8 (8-Stefana Starzyńskiego 6). בית הכנסת נהרס בשנת 1880 בגלל מצבו הרָעוּעַ ובמקומו נבנה בית כנסת מלבנים ששרד עד שנת 1951.

בסקר הרשמי הראשון, של מבנים חשובים בפולין. שנעשה מנקודת מבט כללית, על טיבם של האנדרטאות העתיקות בממלכת פולין, בראשותו של קז'ימייז' סטרונצ'ינסקי בשנים 1844–1855. בית הכנסת בנאשיילסק, מתואר כאחד המבנים הראויים לציון אדריכלי בפולין.

## תיאור
האולם המרכזי של בית הכנסת היה מרובע, במידות 13 על 13.2 מטרים. מידות בית הכנסת היו 30 על 32 מטרים והוא יכל להכיל כ-1000 מתפללים. בצד מערב הייתה מבואה ובצדדים הצפוני והדרומי היו חדרים נוספים שהיוו את עזרת הנשים. לחדרים אלו היו במקור שלושה גגות נפרדים, שהוחלפו במהלך שיפוצים מאוחרים יותר בגגות משופעים. בשנת 1857 נבנתה עזרת נשים נוספת מעל המבואה, שהגישה אליה הייתה חיצונית באמצעות מדרגות חיצוניות ומרפסת. הכניסות לחדרי עזרת הנשים שמצדיי הבניין והמבואה היו נגישים באמצעות שני ביתני פינה שהיוו חדרי מדרגות. בכל אחד מהקירות החיצוניים של הבניין היו 3 חלונות. לבית הכנסת היה גג דו קומתי עם חלונות קוקיה. התקרה שמעל לאולם, הייתה מקומרת. מעל חדרי עזרת הנשים היו גגות דמויות פירמידה. החלק החיצוני של בית הכנסת, כלל מרפסת בקומה השנייה. בצד החיצוני של המרפסת היו מעקות בעלות עמודים מעוטורי כרכוב. בכניסה הראשית היו דלתות עץ המעוטרות בגילוף של דמות גור אריה יהודה. מעט ידוע על החלק הפנימי של בית הכנסת; הבימה עמדה במרכז האולם והיו לה ארבעה עמודים בפינותיה.

## ראו גם
* נאשיילסק
* יהודי נאשיילסק
* בתי כנסת מעץ באיחוד הפולני-ליטאי
* בית הכנסת בפוהרבישצ'ה
* בית הכנסת וולפה

## קישורים חיצוניים

* אודות בית הכנסת 

## הערות שוליים

קטגוריה:שואת יהודי פולין: קהילות
קטגוריה:פולין: בתי כנסת
קטגוריה:מזוביה: עיירות יהודיות
קטגוריה:בתי כנסת עתיקים
קטגוריה:מבני בארוק
ג'ואנה זייגר

**ג'ואנה סו זייגר** (באנגלית: **Joanna Sue Zeiger**; נולדה-4 במאי 1970) היא אתלטית יהודייה-אמריקאית, מקום רביעי בטריאתלון במשחקים האולימפיים (סידני 2000), אלופת עולם (2008) בחצי איש ברזל, אלופת המכביה בשחייה (1989).

## ביוגרפיה
זייגר נולדה בבולטימור, מרילנד וגדלה בסן דייגו, קליפורניה, בת למשפחה יהודית ומתגוררת בבולדר, קולורדו. היא למדה באוניברסיטת בראון. בשנת 1991 קבעה במשחים ל-500 יארד חופשי, 1,000 יארד חופשי ו-1,650 יארד חופשי שיאי אוניברסיטה. זייגר קיבלה את הדוקטורט שלה. משנת 2001 היא בעלת דוקטורט לבריאות הציבור מאוניברסיטת ג'ונס הופקינס.

### 1989
בתחרויות השחייה של המכביה השלוש-עשרה שנערכו באוניברסיטת תל אביב ביולי 1989 היא זכתה ב-4 מדליות, זהב במשחה שליחות, כסף במשחה ל-200 מטר מעורב אישי (2:26.07 דקות) ושתי מדליית ארד במשחה ל-200 מטר חזה (2:46.02 דקות) ובמשחה ל-400 מטר מעורב אישי (5:07.40 דקות), אחותה לורי זייגר זכתה ב-3 מדליות, אחת מכל סוג.

### 2000
#### מקום רביעי באולימפיאדה בטריאתלון
באולימאפדת סידני נערכה לראשונה תחרות הטריאתלון והיא סיימה במקום רביעי בתוצאה של 2:01:25.74 שעות (1500 מטר בשחייה: 19:45.58 דקות, 40 ק"מ רכיבה על אופניים: 1:05:38.30 שעות, וריצת 10 ק"מ: 36:01.86 דקות), 17 שניות איטי ממדליית הארד. באותה שנה סיימה במקום חמישי באליפות עולם איש הברזל בתוצאה של 9:48:34 שעות.

### 2008
#### אלופת עולם בחצי איש ברזל
באליפות העולם בחצי איש ברזל שנערכה בקלירווטר, פלורידה ב-8 בנובמבר היא זכתה במדליית זהב בתוצאה של 4:02:49 שעות (1.9 ק"מ שחייה: 23:06, 90 ק"מ רכיבת אופניים: 2:13:44 שעות וריצת 21.1 ק"מ: 1:21:59 שעות).

## קישורים חיצוניים
* 

קטגוריה:אמריקאים ילידי מרילנד
קטגוריה:בולטימור: אישים
קטגוריה:אתלטים יהודים אמריקאים
קטגוריה:שחייניות יהודיות אמריקאיות
קטגוריה:טריאתלטיות אמריקאיות
קטגוריה:אלופות המכביה: שחייניות
קטגוריה:אלופות עולם יהודיות
קטגוריה:משתתפות אולימפיאדת סידני (2000)
קטגוריה:משתתפים יהודים באולימפיאדת סידני (2000)
קטגוריה:מרילנד: אתלטים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
דאנס אלטרנטיבי

**דאנס אלטרנטיבי** (באנגלית: **Alternative dance**; ידוע גם כ-**אינדי דאנס** - **indie dance** ו-**דאנס מחתרתי** - **underground dance**) הוא ז'אנר מוזיקלי של רוק אלטרנטיבי ומוזיקת דאנס אלקטרונית. ז'אנר זה נוצר לראשונה בשנות ה-1980 בממלכה המאוחדת.

בין האמנים מהז'אנר הידועים ניתו למנות את ניו אורדר והפרודיג'י.

על פי AllMusic, דאנס אלטרנטיבי מערבב את "מבנה השיר המלודי של רוק אלטרנטיבי ואינדי רוק עם ביטים אלקטרוניים, סינת'ים ו/או דגימות, ואוריינטציה מועדונית של מוזיקת דאנס ופוסט-דיסקו". העיתון היומי The Sacramento Bee  קרא לז'אנר "פוסטמודרני  - יורוסינת' - טכנופופ - גל חדש בבלנדר".

הז'אנר מבוסס על תרבות המועדונים תוך שילוב ז'אנרי מוזיקה אחרים כמו אלקטרופופ, מוזיקת האוס ו-EBM. אמני הדאנס האלטרנטיבי מזוהים באופן הדוק עם המוזיקה שלהם בשל סגנונם המוזיקלי. אמנים אלו בדרך כלל חתומים בחברות תקליטים קטנות.

## הערות שוליים

קטגוריה:סגנונות רוק
קטגוריה:שנות ה-1980 במוזיקה
מגדלי מאריוט מרקיז JW דובאי

**מלון JW Marriott Marquis Dubai** הוא בית המלון השלישי בגובהו בעולם, בן 72 קומות, בגובה 355 מטרים בקומפלקס של מגדלי תאומים בדובאי שבאיחוד האמירויות הערביות. הקומפלקס בשווי 1.8 מיליארד דירהם כולל מלון בן 1,608 חדרים המנוהל על ידי מלונות מריוט.

## היסטוריה
במקור המלון תוכנן כמגדל יחיד בגובה 350 מטרים ובן 77 קומות שנועד להסתיים ב-2008 לצד דרך שייח' זאיד E11. עם זאת, היה צורך לשנות את תכנונו ומיקומו בשל הרחבת נחל השייך למגה פרויקט ביזנס ביי. תכנון התאומים החדש הושק בדובאי בשנת 2006 והם יתנשאו לגובה 395 מטרים בצורת מגדלי תאומים. עם זאת, צורת המגדלים שונתה והגובה ירד ל-355 מטרים בתכנון מחודש. שלדי הבטון של שני המגדלים הגיעו לראש באפריל 2010. עד אפריל 2011 נוספו הצריחים בשני המגדלים והמבנה החיצוני של שני המגדלים כמעט הושלם. הבניינים הושלמו בשנת 2012, עברו את מגדל הוורד שגם הוא בדובאי כמלון הגבוה בעולם.

בפתיחת המגדל הראשון, המלון כלל 14 חנויות מזון ומשקאות, ברים על הגג, מרכז עסקים, אולמות כנסים וחדרי ישיבות, אולם אירועים נרחב, מועדון ספא ובריאות, וגם חנויות קמעונאיות, בריכת שחייה וחדר כושר.

מגדלי התאומים הושלמו בנובמבר 2012.

במלון 1,364 חדרי אירוח סטנדרטיים, 240 סוויטות, 4 מהן נשיאותיות, אולם אירועים, אודיטוריום, 18 חנויות, 19 מסעדות וספא בריאות.

צורת המגדלים היא בהשראת תמר. המגדלים ממוקמים באופן סימטרי על מבנה בן 7 קומות כדי לצפות בנופים של בורג' ח'ליפה, ביזנס ביי והים. הפודיום מאכלס את כל השטחים הציבוריים, המסעדות, אולם האירועים ואת האזור האחורי של הבניין.

## גלריה

קובץ:Emirates_Park_Towers_Under_Construction_on_31_January_2008.jpg|מגדלי אמירייטס פארק בבנייה 31 בינואר 2008
קובץ:Emirates_Park_Towers_Under_Construction_on_20_September_2007.jpg|20 בספטמבר 2007
קובץ:Emirates_Park_Towers_Under_Construction_on_28_December_2007.jpg|28 בדצמבר 2007


## ראו גם
* מגדל הורד
* מגדל הנסיכה
* בורג' אל-ערב

## קישורים חיצוניים

* מגדל 1 - מאריוט מרקיז JW דובאי באתר המועצה לבניינים גבוהים וסביבת מחיה עירונית (CTBUH)
* מגדל 2 - מאריוט מרקיז JW דובאי באתר המועצה לבניינים גבוהים וסביבת מחיה עירונית (CTBUH)
* מגדל 1 - באתר .SkyscraperPage
* מגדל 2 - באתר .SkyscraperPage.
* מגדלי מאריוט מרקיז JW דובאי באתר Structurae
* מגדלי מאריוט מרקיז JW דובאי באתר משרד האדריכלים ארכיגרופ קונסלטנטס
* מגדלי מאריוט מרקיז JW דובאי במשרד המהנדסים BG&E
* מגדלי מאריוט מרקיז JW דובאי באתר קבלן הבניין מולטיפלקס (חברה)

## הערות שוליים

JW מאריוט
קטגוריה:מלונות גורדי שחקים
קטגוריה:איחוד האמירויות הערביות: בתי מלון
ברברה ג'פורד

**ברברה מרי ג'פורד**, חברת מסדר האימפריה הבריטית (באנגלית: **Barbara Mary Jefford**; 26 ביולי 1930 – 12 בספטמבר 2020) הייתה שחקנית בריטית. הייתה חברה בקבוצות התיאטרון הלהקה השייקספירית המלכותית, אולד ויק והתיאטרון המלכותי הלאומי.

## ביוגרפיה
ג'פורד נולדה וגדלה בדבון, אנגליה, הממלכה המאוחדת. מאוחר יותר עברה ללונדון כדי ללמוד ב.

ב-1946, בעודה לומדת באקדמיה, החלה לגלם תפקידים קטנים בתוכנית הרדיו הבריטית Westward Ho!. עם זאת, היא ערכה את הופעת הבכורה שלה בתיאטרון בשנת 1949 כאשר ניגנה בוויולה ב"הלילה השנים עשר" של ויליאם שייקספיר.

ב-1963 דיבבה את קולה של דניאלה ביאנקי, שגילמה את דמותה של טטיאנה רומנובה בסרט "מרוסיה באהבה". מאוחר יותר היא גם דיבבה את קולה של מולי פיטרס ב"כדור הרעם" ואת קולה של  ב"המרגלת שאהבה אותי".

ב-1967 גילמה את דמותה של מולי בלום בסרט "יוליסס". על תפקידה זה הייתה מועמדת לפרס באפט"א לקולנוע.

מלבד זאת, הופיעה ג'פורד בעוד שלל סרטי קולנוע כגון "נעלי הדייג", "מקום בו מלאכים פוחדים לדרוך", "השער התשיעי" ו"פילומנה", ובסדרות טלוויזיה כגון "בית אליוט", "רציחות במידסומר" ו"מאדאם בובארי".

ג'פורד נפטרה בגיל 90 מסרטן הוושט.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:בריטים שנולדו ב-1930
קטגוריה:בריטיות שנולדו ב-1930
קטגוריה:בריטים שנפטרו ב-2020
קטגוריה:בריטיות שנפטרו ב-2020
אלגנטיות

ממוזער| ''האלגנטיות של האפוק'' מאת פרדריק סולקרואה
[שמאל|ממוזער|222x222 פיקסלים| דוגמה ל"יופי בשיטה" - הוכחה פשוטה ואלגנטית ל[משפט פיתגורס .]]
**אלגנטיות** היא יופי שמפגין יעילות ופשטות יוצאי דופן.

אלגנטיות משמשת לעיתים קרובות כסטנדרט לטעם טוב, במיוחד בעיצוב חזותי, אמנויות דקורטיביות, ספרות, מדע ואסתטיקה של המתמטיקה.

דברים אלגנטיים מפגינים לעיתים קרובות חן מעודן, ומצביעים על בשלות, ובמקרה של מתמטיקה, שליטה עמוקה בנושא.

## מושג האלגנטיות
מושג האלגנטיות כולל בתוכו פשטות ועקביות של עיצוב, תוך התמקדות בתכונות המהותיות של האובייקט. אלגנטיות באמנות עשויה לכלול גם חן מכובד, או סגנון בעל יופי מאופק.

ביטויים חזותיים נחשבים לעיתים קרובות לאלגנטיים, אם הם עושים שימוש במספר קטן של צבעים וגירויים, תוך הדגשת התכנים האחרים.

## בפילוסופיה של המדע
בפילוסופיה של המדע, ישנם שני מושגים המתייחסים לשני היבטים של פשטות: אלגנטיות (פשטות תחבירית), שמתייחסת למספר ולמורכבות של ההשערות בהן תאוריה משתמשת, וצמצום (פשטות אונטולוגית), המתייחס למספר ולמורכבות של הנחות היסוד.

## במתמטיקה
בפתרון בעיות מתמטי, הפתרון לבעיה (כגון הוכחה למשפט מתמטי) נחשב כבעל אלגנטיות מתמטית אם הוא פשוט ומלא תובנות אך עם זאת יעיל וקונסטרוקטיבי. פתרונות מסוג זה משתמשים בדרך כלל בכמות מינימלית של הנחות וחישובים, ועם זאת מתווים גישה הניתנת להכללה באופן רחב. באופן דומה, תוכנית מחשב או אלגוריתם הם אלגנטיים אם הם משתמשים בכמות קטנה של קוד להשגת תוצאה אפקטיבית במיוחד.

## בהנדסה
בהנדסה, פתרון עשוי להיחשב אלגנטי אם הוא משתמש בשיטה לא צפויה ליצירת פתרון שהוא יעיל ופשוט במיוחד. פתרון הנדסי אלגנטי עשוי לפתור מספר בעיות בבת אחת, במיוחד בעיות שלא נחשבו כקשורות זו בזו. אפשר לומר כי ניתן למדוד אלגנטיות עבור פתרון בעיות הנדסיות כיחס בין מורכבות הבעיה לבין מורכבות הפתרון. לפיכך פתרון פשוט (בעל מורכבות נמוכה) לבעיה בעלת מורכבות גבוהה נתפס כאלגנטי. מדד זה אינו מציע תהליך ליצירת פתרונות הנדסיים אלגנטיים, אולם הוא מהווה דרך להעריך ולהשוות אלגנטיות של מספר פתרונות נתונים.

## באופנה
תפיסת האלגנטיות באופנה קשורה לעיתים קרובות לטעם המודרני של צמצום ואנדרסטייטמנט שפיתחו חברות קפיטליסטיות כדי להקרין תחושת סטטוס. אלגנטיות עונה על הצורך של קפיטליזם מודרני לשלב בין צרכים סותרים של נראות וצמצום. בניגוד למושגים דומים כמו זוהר, אלגנטיות היא פרקטיקת יוניסקס. היא התפתחה בתחילה בקרב הגברים במעמדות הגבוהים לאחר המהפכה הצרפתית. אופנת בגדי הנשים אימצה את האלגנטיות מאוחר יותר, מהמאה ה-20 ואילך. גישה אלגנטית ללבוש ננקטה על ידי המעמדות הגבוהים כדי להתרחק מוולגריות, שנתפסה כמשוייכת למעמד חברתי נמוך יותר.

## לקריאה נוספת
* 

## הערות שוליים

קטגוריה:אסתטיקה
קטגוריה:מושגים באסתטיקה
Patterns

***Patterns*** הוא אלבום האולפן החמישי של הזמרת-יוצרת האמריקאית קלסי בלריני. האלבום יצא לאור ב-25 באוקטובר 2024, בהוצאת חברת התקליטים בלאק ריבר אנטרטיינמנט.

## רקע והכרזה
בלריני בחרה בגישה של בנות בלבד בכתיבה והפקת *Patterns*, כאשר היא כתבה והפיקה את כל 15 הרצועות באלבום עם אליסה ונדרהיים, עם כתיבה נוספת על מספר שירים של ג'סי ג'ו דילון, קארן פיירצ'יילד והילרי לינדזי. היא אמרה שהתהליך התרחש "באופן אורגני" בעקבות נסיגה לכתיבת שירים עם משתפי הפעולה שלה, והוליד אלבום "שעשוי מאישה ואחיות".

האלבום הוא אלבום המשך ל-*[[Rolling Up the Welcome Mat]]* (2023) שתיעד את סוף נישואיה, בלריני תיארה את *Patterns* כאלבום "סופר אוטוביוגרפי", שלוקח את המאזין למסע כאשר הוא מאזין מלמעלה למטה. היא הדגישה שהאלבום הוא "לא תקליט אהבה", ואמרה: "אני חושבת שהתקליט כולו לוקח אותך דרך מסע אמיתי מאוד של אנשים שמתחברים יחד שיש להם היסטוריה יחסית והיסטוריה יחסי ציבור וחינוך שונה ודינמיקה משפחתית שונה והכל הדברים האלה, ואתם מתכנסים כמבוגרים ויש לכם חיים למיין כדי להיות מסוגלים לבנות אחד ביחד ובעיני, זה החלק הכי מושך באהבה, למיין את כל זה ולמצוא את הדינמיקה הזו שאתם מסוגלים. לבטל את הדפוסים האלה ביחד ואני חושבת שזה שיא אהבה זה פשוט לא מה שאנשים מצפים".

בלריני סיפרה כי חברה צ'ייס סטוקס היה נוכח במהלך כל תהליך היצירה של האלבום, וההשראה לשיר "" שהיא הכריזה על "השיר הכי רך" בתקליט. היא התייחסה ל"Beg for Your Love" כרגע הפגיע ביותר של התקליט והשלב הבא בעקבות "Leave Me Again", הרצועה הסוגרת על Rolling Up the Welcome Mat.

ב-29 באוקטובר 2024, בלריני תקדם את יציאת האלבום עם מופע ראשי במדיסון סקוור גארדן, בלריני אמורה לצאת לסיבוב ההופעות הראשון שלה בזירה בינואר 2025.

## הערכה ביקורתית

### רשימות סוף שנה

## סינגלים
הסינגל המוביל "Cowboys Cry Too", ביחד עם נואה קאהן יצא לאור ב-28 ביוני 2024. "Sorry Mom", "Two Things" ו-"First Rodeo" יצאו לאור כסינגלים לקידום שיווקיים לקראת יציאת האלבום, וכולם לוו בהוצאה של קליפים.

## רשימת רצועות

## מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:אלבומי קלסי בלריני
קטגוריה:אלבומים באנגלית
פלך אסטלנד

**פלך אסטלנד** היה גוברניה של האימפריה הרוסית, שבירתו רוול. שטח הפלך היה 20,247 קמ"ר, ואוכלוסייתו מנתה 412,716 תושבים בזמן מפקד האוכלוסין ב-1897. הוא גבל בפלך ליפלנד בדרום, בפלך סנקט פטרבורג במזרח, מצפון וממערב גבל הפלך במימי המפרץ הפיני. נכון לשנת 1897 פלך אסטלנד היה מחולק ל־4 אוייזדים.

הפלך נוסד בשנת 1719 על חלק מהשטח, אשר נכבש על ידי רוסיה משוודיה במהלך המלחמה הצפונית הגדולה. תחילה נקרא הפלך - "פלך רוול" (על שם עיר הבירה שלו) וב-1796 שונה שמו לפלך אסטלנד. פלך אסטלנד התקיים באופן רשמי עד לסופה של האימפריה הרוסית ב־1917. בשנת 1917 הוא נכבש על ידי הצבא הגרמני במהלך מלחמת העולם הראשונה. בתום מלחמת העולם הראשונה, כל שטחו של הפלך נכלל בתחומי אסטוניה.

## אוכלוסייה
חלוקת אוכלוסיית הפלך לפי שפת אם ב-1897:

חלוקת אוכלוסייתה הפלך לפי דת ב-1897:

## ערים מרכזיות בפלך
* רוול (בירת הפלך)
* וזנברג
* וייסנשטיין
* האפסל
## קישורים חיצוניים

* אודות פלך ליפלנד באנציקלופדיה יהודית

## הערות שוליים

אסטלנד
ג'יי פי מורלנד

**ג'יימס פורטר מורלנד** (באנגלית: **James Porter Moreland**; נולד ב-9 במרץ 1948), הידוע כ־**JP Moreland**, הוא פילוסוף ואפולוגטיקן נוצרי אמריקאי. פרופסור מחקר לפילוסופיה באוניברסיטת ביולה בלה מירדה בקליפורניה.

## ביוֹגרפיה
מורלנד מתמחה במטאפיזיקה, פילוסופיה של הנפש, ופילוסופיה של הדת, ופרסם בכתבי עת כגון *Metaphilosophy* והרבעון האמריקאי לפילוסופיה. הוא גם פרסם את עבודתו בהוצאות כגון Intervarsity, NavPress, Zonderv, הוצאת אוניברסיטת אוקספורד, Routledge, הוצאת אוניברסיטת רוטגרס ו-Prometheus.

מורלנד קיבל תואר ראשון מאוניברסיטת מיזורי ותואר שני בפילוסופיה בהצטיינות הגבוהה ביותר מאוניברסיטת קליפורניה בריברסייד. הוא גם קיבל תואר שני בתאולוגיה מהסמינר התאולוגי של דאלאס. ב-1985 קיבל תואר דוקטור בפילוסופיה מאוניברסיטת דרום קליפורניה. עבודת הגמר שלו התמקדה בהגנה על קיומן של אידאות ובביקורת על השקפת הנומינליזם. מנחה עבודת הדוקטורט שלו היה דאלאס ווילארד. מורלנד נשואי להופ ויחד יש להם שתי בנות וארבעה נכדים. מורלנד הוא עמית במכון דיסקברי.

בשנת 2018, הוא ערך את הספר The Blackwell Companion to Substance Dualism.

## קריירה
מורלנד מלמד בבית הספר לתאולוגיה של טלבוט באוניברסיטת ביולה בלה מירדה, קליפורניה. הוא שימש במשך שמונה שנים כביו-אתיקאי ב־Personal Care Nursing Homes, Inc. בבולטימור, מרילנד.

הוא קיים דיבייטים פומביים עם קלנסי מרטין ועם הפילוסוף הקנדי קאי נילסן על קיומו של אלוהים ואדי טבאש בשאלת מציאות העל-טבעי.

## עמדותיו
מורלנד הגן בכתביו על קיומם של הנפש הרצון החופשי והחיים לאחר המוות.

## כתביו
מורלנד חיבר או ערך פרסומים רבים הכוללים:

### ספרים
* 
* 
* 
* 
* 
* 
* 
* 
* 
* 
* 
* 

## קישורים חיצוניים
* 

## הערות שוליים

קטגוריה:בוגרי אוניברסיטת דרום קליפורניה
קטגוריה:פילוסופים אמריקאים
קטגוריה:אמריקאים שנולדו ב-1948
יהדות ויילס

**יהדות ויילס** (בוולשית: **Iddewon Cymreig**) היא הקהילה היהודית של ויילס, חבל ארץ באי הבריטי המהווה חלק מהממלכה המאוחדת.

יהדות ויילס הוקמה לאחר כיבוש ויילס בידי אדוארד הראשון, מלך אנגליה, בשנים 1277–1283. ב-1290, נאסר על יהודים השהייה בתחומי הממלכה האנגלית, באירוע שכיום ידוע בשם גירוש יהודי אנגליה. עם זאת, היהודים חזרו לתחומי הממלכה המאוחדת בסביבות שנת 1655. יהודים התיישבו בוויילס בפעם השנייה במאה ה-18 ובמאה ה-19, בעיקר בעיר סוונסי שבדרום ויילס.

נכון לשנת 2021, 2,044 יהודים מתגוררים בוויילס. רוב היהודים מתגוררים באזור קארדיף, עיר הבירה של ויילס. הם מדברים באנגלית, ולשית, עברית ויידיש.

## ימי הביניים
כמו שאר מערב אירופה, ויילס של ימי הביניים הייתה תחת שליטה נוצרית.

במהלך המאה ה-13, יהודים החלו להתגורר בשטחי ויילס (בערים קארליון, צ'פסטו ואברגאווני).

כאשר אדוארד הראשון הקים עיירות חדשות בצפון ויילס, הוא דאג שיהיה איסור על נוכחות של יהודים. אמנה משנת 1284 של מספר ערים בוויילס, קבעה כי "יהודים לא ישהו ברובע בכל עת".

סביר להניח שרוב היהודים, אם לא כולם, עזבו את ויילס לאחר 1290. עם זאת, יש אזכור של נוכחות יהודים במחוז קרמרת'נשייר, בשנים 1386–1387.

## התקופה המודרנית
תעשיית כריית הפחם של ויילס במאה ה-19 הובילה לצמיחה כלכלית מחודשת. בתקופה זאת, אנשים רבים (ביניהם יהודים) היגרו אל ויילס במספרים גדולים. תקופה זו הובילה לייסודן של קהילות יהודיות חדשות, במיוחד באזורי דרום ויילס.

ב-1852, התגוררו בוויילס 13 משפחות יהודיות בלבד. עם זאת, בשנות ה-80 של המאה ה-19, מספר היהודים שהתגוררו בוויילס הגיע ל-5,500.

כיום קיימים 2 בתי כנסת פעילים בוויילס: בית הכנסת הרפורמי קרדיף  ובית הכנסת המאוחד קרדיף , אשר נקרא גם "קרדיף שול". בוויילס היה בית כנסת נוסף, "בית כנסת מרטיר", אך הוא נסגר בשנות ה-80 של המאה ה-20.

## הערות שוליים

קטגוריה:יהדות התפוצות לפי מדינה
קטגוריה:יהדות אשכנז
קטגוריה:יהדות בריטניה
בוריס קוטליארסקי

**בוריס מויסייביץ' קוטליארסקי** (ברוסית: **Борис Моисеевич Котлярский**; 1 בינואר 1914 – 3 בספטמבר 1993) היה קצין תותחנים יהודי בצבא האדום, אשר הצטיין בקרבות מלחמת העולם השנייה בחזית המזרחית ועל כך עוטר בתואר גיבור ברית המועצות.

## קורות חיים
נולד בכפר נסטאשקה שבפלך קייב של האימפריה הרוסית. בן למשפחה יהודית. לאחר שסיים תיכון, עבד כמסגר בבית חרושת בעיר לנינגרד. ב-1935 גויס לצבא האדום ונשלח ללימודים בבית הספר לקציני תותחנים בעיר קייב. סיים את הלימודים ב־1938 והוסמך כקצין. שירת במערב אוקראינה. בשנת 1939 השתתף בפלישת ברית המועצות למזרח פולין.

מהימים הראשונים של הפלישה הנאצית לברית המועצות ביוני 1941, לחם בחזית. תחילה כמפקד סוללת תותחי שדה ובהמשך קודם לתפקידי מפקד גדוד, ראש מטה רגימנט ומפקד רגימנט תותחים. ביולי 1944, רגימנט תותחים בפיקודו של קוטליארסקי סייע לכוחות חי"ר לצלוח את נהר ויסלה, כ־10 ק"מ דרומית לעיר פולאווי. במשך יומיים פיקד קוטליארסקי על כוח משולב של כמה יחידות ארטילריה, אשר סייע באש לכוחות שתפסו את ראש הגשר בגדה המערבית של הנהר. בעזרת האש הארטילרית מנע מהתגבורות הגרמניות להגיע לאזור ולכבוש חזרה את השטח. בינואר 1945 כוח ארטילרי בפיקודו של קוטליארסקי סייע בצליחת נהרות פיליצה וורטה בפולין. בפברואר 1945, ניהל אש סיוע ארטילרי בכיבוש קונרסדורף במזרח גרמניה. על הפעולות הללו קיבל את העיטור גיבור ברית המועצות שהוענק לו ב-27 בפברואר 1945.

לאחר המלחמה המשיך בשירות. בשנת 1952 סיים לימודים באקדמיה הצבאית על שמו של פרונזה במוסקבה. בשנת 1960 פרש מן השירות בדרגת פולקובניק (אלוף-משנה). התגורר בעיר קייב. נפטר ב-3 בספטמבר 1993.

## קישורים חיצוניים
* ביוגרפיה של בוריס קוטליארסקי באתר "גיבורי המדינה" 
* ביוגרפיה של בוריס קוטליארסקי באתר המוקדש ללוחמים יהודים במלחמת העולם השנייה 

קטגוריה:יהודים מעוטרי גיבור ברית המועצות
קטגוריה:יהודים אנשי הצבא האדום במלחמת העולם השנייה
קטגוריה:יהודים בכוחות המזוינים של ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור סובורוב
קטגוריה:מעוטרי עיטור בוגדן חמלניצקי
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:מהנדסים יהודים אוקראינים
קטגוריה:סובייטים שנולדו ב-1914
קטגוריה:נפטרים ב-1993
האנלים של קסנטן

**האנלים של קסנטן** (בלטינית: ***Annales Xantenses***) הם סדרה של ספרי שנים המעבדים וממשיכים את האנלים של ממלכת הפרנקים (שכיסו את השנים 741–829) עד לשנת 873.

המהדיר הראשון של האנלים, גאורג היינריך פרץ , חשב שהם נכתבו אולי במנזר בקסנטן, ומכאן שמם. עם זאת, לפי היינץ לווה (Heinz Löwe), הרישומים משנת 790 עד 860 בערך נכתבו כנראה בלורש על ידי גרווארד (Gerward), כומר מלכותי. לווה מציע שכתב היד עבר לאחר מכן לקלן, ובסביבות שנת 871 נכתבו שם רישומים חדשים, עבור השנים 861 ואילך. חלק זה של הטקסט עוין את הארכיבישוף גונתר מקלן .

האנלים שרדו בכתב יד אחד מהמאה ה-12, לונדון, ספריית קוטון, Tiberius C.XI.

## קישורים חיצוניים

* [האנלים של קסנטן](https://www.dmgh.de/mgh_ss_rer_germ_12/index.htm#page/(1)/mode/1up) 
* האנלים של קסנטן לשנים 845–853 

קטגוריה:כרוניקות
קטגוריה:ספרות בשפה הלטינית
קטגוריה:המאה ה-9
הבובה ימימה (שיר)

"**הַבֻּבַּה יְמִימָה**" (בכתיב מלא: "**הבובה ימימה**") הוא שיר ילדים שהוקלט על ידי הזמרת הישראלית חוה אלברשטיין. את השיר הוציאה בשנת 1970 לאור חברת התקליטים CBS ישראל כרצועה הפותחת במיני-אלבום השביעי של אלברשטיין, הנושא את אותו שם.

## רקע וכתיבה
"הבובה ימימה" נכתב על ידי בלהה יפה ללחן עממי. השיר מתאר את ימימה, בובה מתוקה, מעט פגומה אך אהובה מאוד. הדוברת מספרת על מראה החיצוני – היא יפה אך רגליה עקומות. בכל מקום שאליו היא הולכת, הסובבים משבחים את יופייה ומציינים את הפגם ברגליה, שמותיר אותה שונה מהבובות ה"רגילות".

בפזמון החוזר, מייחלת הדוברת ליום שבו ימימה תגדל ותוכל להתגבר על תחושת הלעג. השיר מעלה מסר על קבלה עצמית, חיבה וחמלה כלפי תכונות ייחודיות, גם כשלא הכול "מושלם" מבחינה חיצונית.

במרוצת השנים פורסמו כמה גרסאות כיסוי לשיר, כשהמוכרות בניהן הן של עפרה חזה, חני נחמיאס ודורית ראובני.

השיר בוצע גם על ידי ציפי שביט בקלטת הווידאו הראשונה של "100 שירים ראשונים" (מבית "קלסיקלטת") ובנוסף גם זכה לקליפ מצויר שהפיקה האנימטורית נטע כנפי לפרויקט "ילדות ישראלית" של ערוץ ערוץ הופ! בשנת 2005.

## הערות שוליים

קטגוריה:שירי חוה אלברשטיין
קטגוריה:שירי דורית ראובני
קטגוריה:שירי עפרה חזה
קטגוריה:שירים בעברית
קטגוריה:שירי ילדים
קטגוריה:שירים על צעצועים
דניאל אלסידס קאריון

**דניאל אלסידס קאריון גרסיה** (בספרדית: **Daniel Alcides Carrión García**; 12 באוגוסט 1857 – 5 באוקטובר 1885) היה סטודנט לרפואה פרואני שעל שמו קרויה מחלת קאריון - הברטונלוסיס (bartonellosis) האנושית, הנגרמת על ידי החיידק Bartonella  bacilliformis. נחשב לקדוש מעונה של הרפואה בפרו.

## ניסוי קטלני
קאריון תיאר את המחלה במהלך מה שהתגלה כניסוי קטלני שביצע על עצמו בשנת 1885, על מנת להוכיח באופן סופי את הגורם למחלה. הוא חוסן על ידי חברים קרובים בדם שנלקח מנגע עורי של חולה בן 14.  מטרתו של קאריון הייתה להוכיח קשר בין שלב הדם החריף של קדחת אורויה לזה של הצורה הכרונית המאוחרת של המחלה, הנקראת מחלת "verruga peruana", המאופיינת במספר רב של גושים עוריים אדומים דמויי יבלות. לא הייתה ידועה אז הסיבה או אופן ההעברה של קדחת אורויה, ויתרה מכך, הקשר בין הצורות החריפות והכרוניות של המחלה טרם הוכח. קאריון פיתח את הסימפטומים הקלאסיים של השלב האקוטי של המחלה, ובכך לכאורה ביסס את הקשר.

לאחר מותו של קאריון מהמחלה, עמית סטודנט שסייע בניסוי נעצר על רציחתו, אך שוחרר מאוחר יותר. בשנת 1938 שרד מקסים הנס קוצ'ינסקי ניסוי דומה.

## אתר קבורה
קאריון קבור במאוזוליאום בשטח בית החולים הלאומי דוס דה מאיו בלימה.

## גיבור לאומי
ב-7 באוקטובר 1991, ממשלת פרו הכריזה על חוק (LeyNº 25342), המכריז על קאריון כגיבור לאומי.

## קרויים על שמו
* מחלת קריון היא שם חליפי לקדחת אורויה.
* מחוז דניאל אלסידס קריון באזור פאסקו.
* 5 באוקטובר' יום הרפואה הפרואני.
* האוניבר סיטה הלאומית דניאל אלסידס קריון (Universidad Nacional Daniel Alcides Carrion) בסרו דה פאסו.
* בית החולים הלאומי דניאל אלסידס קריון באל קאלאו.
* אצטדיון דניאל אלסידס קאריון בעיר סרו דה פאסקו.

## ראו גם
* בארי מרשל

## קישורים חיצוניים

* Daniel Alcides Carrión ביוגרפיה קצרה, באתר whonamedit.com
* גרגוריו דלגאדו גרסיה ואנה מ. דלגאדו רודריגז, דניאל אלסידס קריון y su aporte al conocimiento clínico de la fiebre de la Oroya y verruga peruana, *Cuaderno de Historia*, מס' 80, 1995. הוצג לראשונה ב-I Congreso de Nacional de Ciencia la Historia y la Técnica. הוואנה, 15 בנובמבר 1994 

## הערות שוליים

קטגוריה:מרטירים
קטגוריה:ילידי 1857
קטגוריה:נפטרים ב-1885
נטליה מורארי

**נטליה מורארי** (ברומנית: **Natalia Morari**; נולדה ב-12 בינואר 1984) היא עיתונאית מולדובית המפרסמת תחקירים ומגישה תוכניות אירוח פוליטיות.

## ביוגרפיה
מורארי נולדה בחנצ'שט שב ב-12 בינואר 1984. היא סיימה את לימודיה בבית ספר תיכון בקישינב והמשיכה את לימודיה מ-2002 עד 2007 באוניברסיטת מוסקבה. במהלך לימודיה החלה את הקריירה העיתונאית שלה במגזין הרוסי "Novoe Vremya" (הניו טיימס) .

## גירוש מרוסיה
במהלך פעילותה כעיתונאית גורשה מורארי, בעלת אזרחות מולדובית, מרוסיה, בשל תחקירים עיתונאיים שלה, שהטרידו את הנהגת הקרמלין.

מורארי כתבה על מקרי הלבנת הון בהם היו מעורבים פקידים בכירים בסביבתו של הנשיא ולדימיר פוטין. ב-10 בדצמבר 2007 היא פרסמה מאמר שכותרתו "הכסף השחור של הקרמלין", המפרט את השימוש הבלתי חוקי בכספים כדי לשמור על תלות האזרחים ברשויות. ב-16 בדצמבר, עם שובה מטיול בן שבוע בישראל, סורבה כניסתה לרוסיה בנמל התעופה הבין-לאומי דומודדובו על סמך החלטת שירות הביטחון הפדרלי. תקרית זו עוררה מחאה מצד איגוד העיתונאים הרוסי. כתוצאה מכך, מורארי נאלצה לטוס לקישינב. היא הגישה בקשה לאזרחות רוסית מיד לאחר שסיימה את לימודיה באוניברסיטת מוסקבה והייתה אמורה לקבל אותה באפריל 2008.

ב-17 בינואר 2008, שגרירות רוסיה במולדובה הודיעה למורארי כי נאסר עליה להיכנס לרוסיה מטעמי ביטחון המדינה.

במרץ 2008, הגישה מורארי תלונה במשטרת מולדובה, בטענה שקיבלה איומי מוות בטלפון. ב-21 באוגוסט 2008 נשללה ממנה האזרחות הרוסית שלה בנימוק של "קריאות להפלת הסדר החוקתי של הפדרציה הרוסית בכוח ובאיום על הביטחון הלאומי". באוגוסט 2008, תחנת הרדיו הד מוסקבה דיווחה כי מורארי תבעה את רוסיה בבית הדין האירופי לזכויות אדם על איסור כניסתה.

איסור הכניסה הוסר במרץ 2012, רק לאחר שיבגניה אלבטס , יחד עם דמיטרי מוראטוב ואלכסיי ונדיקטוב, ביקשו אישית מדמיטרי מדבדב להתערב.

## אקטיביזם אזרחי ופוליטי
מ-2008 עד 2009 הובילה מורארי את עמותת "חשיבה על מולדובה". היא, יחד עם פעילים צעירים נוספים, הייתה אחת המארגנים העיקריים של ההפגנות באפריל 2009 בקישינב לאחר הבחירות לפרלמנט . ההפגנות נבעו מחוסר שביעות רצון של צעירים מתוצאות הבחירות, שבהם ניצחה המפלגה הקומוניסטית של הרפובליקה של מולדובה (PCRM).

בעקבות ההפגנות נעצרה מורארי, הושמה במעצר בית, ולאחר מכן נאסר עליה לצאת מהמדינה למשך חמישה חודשים. לאחר הבחירות לפרלמנט ביולי 2009, שהביאו להקמת קואליציה פרו-אירופית, התובע הכללי החדש ביטל את כל האישומים נגדה הקשורים לארגון ההפגנות.

החל משנת 2012 מורארי הייתה עובדת בערוץ טלוויזיה TV 8. היא הייתה מנחה של תוכנית תחום פוליטיקה וחברה בהנהלת הערוץ. בשנת 2021 שידורי התוכנית הופסקו.

ב-18 ביולי 2024, הודיעה מורארי על מועמדותה לנשיאות מולדובה כמועמדת עצמאית. בבחירות שנערכו בנובמבר היא זכתה ב-0.61% מקולות הבוחרים.

## קישורים חיצוניים

* כל המאמרים של מורארי בניו ''טיימס'' (רוסית)
* Exile: the price for defying Putin, אינדפנדנט, 19 בינואר 2007
* 

## הערות שוליים

קטגוריה:בוגרי אוניברסיטת מוסקבה
קטגוריה:עיתונאים חוקרים
קטגוריה:ילידי 1984
אלברט וולף (סייף)

**אלברט וולף** (בצרפתית: **Albert Wolff**; 13 ביולי 1906 – 14 ביוני 1989) היה סייף יהודי-צרפתי, אלוף עולם (1938) וסגן אלוף העולם (1937) בדקר קבוצתי וסייף אולימפי יהודי-אמריקאי (לונדון 1948 הלסינקי 1952).

בשל היותו יהודי, פרש וולף מנבחרת צרפת לאולימפיאדת ברלין (1936) והחמיץ מדליית ארד אולימפית שבה זכתה נבחרתו.

## ביוגרפיה
וולף נולד וגדל בבר, ריין תחתון, צרפת.

### 1936
וולף נכלל בנבחרת האולימפית של צרפת לאולימפיאדת ברלין (1936) אך פרש מנבחרת צרפת באופן עקרוני בגלל שהיה יהודי:  ובכך החמיץ מדליית ארד אולימפית שבה זכתה צרפת.

### 1937
#### סגן אלוף עולם
באליפות העולם שנערכה בפריז הוא זכה במדליית כסף בתחרות דקר קבוצתי

### 1938
#### אלוף עולם
באליפות העולם שנערכה בפישטני, צ'כוסלובקיה הוא זכה במדליית כסף בתחרות דקר קבוצתי. בתחרות דקר אישי הוא סיים במקום חמישי.

### מלחמת העולם השנייה
וולף לחם בצבא צרפת במהלך מלחמת העולם השנייה והוענק לו עיטור צלב המלחמה על גבורה במהלך לחימה עזה על קו מאז'ינו. הוא נתפס על ידי הגרמנים וניכלא במחנה ריכוז של יהודים, ממנו הצליח לברוח ולהגיע לפורטוגל ומשם לארצות הברית ב-1941. הוא הצטרף לצבא ארצות הברית, וחזר לאירופה, להילחם בגרמנים.

### 1946
באליפות אמריקה בסיף שנערכה בשנת 1946 זכה במדליית זהב בדקר אישי. בארצות הברית הוא התחרה במועדון הסייפים של לואיוויל, קנטקי.

### 1948
באולימפיאדת לונדון (1948) בגיל 42, בתחרות דקר קבוצתי נבחרת ארצות הברית עלתה לסיבוב השני שבו הודחה וסיימה במקומות 9 - 12. קבוצה השתתפו עוד שני סייפים יהודים (סה"כ 3 מתוך 6): נורמן לואיס וראלף גולדשטין. בתחרות דקר אישי הוא סיים במקום לאחר שניצח בסיבוב הראשון ב-3 קרבות והפסיד ב-4 קרבות ולא עלה לשלב הבא.

### 1951
ב שנערכו בבואנוס איירס, ארגנטינה בשנת 1951 זכה בשתי מדליות, זהב וכסף. מדליית זהב בתחרות רומח קבוצתי ובתחרות דקר קבוצתי.

### 1952
באולימפיאדת הלסינקי (1952) בגיל 46, בתחרות דקר קבוצתי נבחרת ארצות הברית עלתה לסיבוב השני שבו הודחה וסיימה במקום 10 - 12. בקבוצה השתתפו עוד שני סייפים יהודים (סה"כ 3 מתוך 6): פול מקלר סניור וג'יימס שטראוך.

### 1958
באליפות העולם שנערכה בפילדלפיה, ארצות הברית הוא שימש בוועד המארגנת.

ב-14 ביוני 1989 נפטר וולף בסקוטסדייל, אריזונה.

## תארים והישגים
* בשנת 1948 זכה בתואר ספורטאי השנה של קנטקי.

## קישורים חיצוניים

## הערות שוליים

קטגוריה:מהגרים מצרפת לארצות הברית
קטגוריה:סייפים אמריקאים
קטגוריה:סייפים יהודים צרפתים
קטגוריה:סייפים יהודים אמריקאים
קטגוריה:סייפים באולימפיאדת לונדון (1948)
קטגוריה:סייפים באולימפיאדת הלסינקי (1952)
קטגוריה:משתתפים יהודים באולימפיאדת לונדון (1948)
קטגוריה:משתתפים יהודים באולימפיאדת הלסינקי (1952)
קטגוריה:מעוטרי צלב המלחמה
קטגוריה:אמריקאים שנולדו ב-1906
קטגוריה:אמריקאים שנפטרו ב-1989